Storror
Storror (egen skrivemåde: STORROR) er en gruppe af syv parkour- og freerunning-atleter fra Storbritannien. De har produceret to dokumentarer og har over 7 millioner abonnenter og 800 millioner visninger på deres YouTube-kanal.

Historie 
Storror blev etableret i 2010 af syv parkour-udøvere fra Horsham (West Sussex), som var vokset op sammen. Gruppen startede med Cave-brødreen og Drew Taylor, der var inspireret af dokumentarerne Jump London (2003) og Jump Britain (2005). De begyndte at uploade videoer på deres YouTube-kanal, der oprindeligt hed StorrorBlog.

I 2011 og 2012 filmede gruppen to videoer, hvor de hoppede på klipper på Malta, inklusive hop fra Azurvinduet. I 2016 hoppede Max Cave mellem tagene på to skyskrabere i Hong Kong og uploadede det til Instagram. De filmede også mange andre videoer i Hong Kong, som blev udgivet senere.
I maj 2017 undskyldte Storror for deres optræden i Joshua Tree National Park, som var blevet kritiseret.

I september 2017 udgav gruppen deres første dokumentar, Roof Culture Asia, der bestod af parkour-stunts de havde udført i Hong Kong, Tokyo og Seoul. De fik penge for videoen via Vimeo.

I 2019 medvirkede Storror i spillefilmen 6 Underground, der blev udgivet 13. december. De udførte parkourstunts på bl.a. Cattedrale di Santa Maria del Fiore.

I medierne 
In december 2019 deltog gruppen med skuespiller Ben Hardy på den røde løber i New York ved præmieren af 6 Underground.

I vinteren 2018 optrådte Drew Taylor i reklamer for det italienske sportsmærke Ellesse sammen med skuespilleren Jessica Barden.

I juni 2018 indspillede gruppen en global reklamekampagne for Canon filmet i Istanbul, Tyrkiet.

I december 2017 foretog gruppen en række parkour workshops og demonstrationer i Singapore med Asics.

Toby Segar optrådte i ITV showet Ninja Warrior UK i 2015, 2016 og 2019.

Medlemmer 

I januar 2020 bestod Storro af:
 Max Cave (født 23. december, 1991)
 Benj Cave (født 28. januar, 1994)
 Drew Taylor (født 25. juli, 1994), Guinness world record for længste saltomotale
 Toby Segar (født 21. juli, 1994), Ninja Warrior UK finalist i 2015 og 2016
 Callum Powell (født 8. august, 1991)
 Sacha Powell (født 16. juni, 1994)
 Josh Burnett-Blake (født 13. februar, 1992)

Referencer

Eksterne henvisninge 
 Official STORROR website
 Storror YouTube channel

Parkour
Youtubere fra England
Etableret i 2010
Grupper